Učenici 6.b i 6.c razreda!

Usmeno objasnite izraz: *ostati bez daha*. Tko ili što vas može ostaviti bez daha?

* otvorite čitanku, str. 75. i nekoliko puta pažljivo pročitajte pjesmu „Voćka poslije kiše“
* **zapišite u bilježnicu ime pjesnika i naziv pjesme**

Usmeno odgovorite na sljedeća pitanja služeći se pjesmom u čitanci:

1. Koji je motiv potaknuo pjesnika na pisanje pjesme?

2. Kako izgleda voćka predočena u prvoj kitici (strofi)?

3. Pronađite i zapišite riječi kojima je oslikana.

4. Kakva je voćka koja je predočena u drugoj kitici (strofi)?

5. Pronađite i riječi kojima je oslikana. Što se promijenilo?

6. U kakvom su odnosu prva i druga kitica (strofa)?

Uz definiciju u nastavku prisjetite se što je kontrast ili suprotnost:

Stilsko izražajno sredstvo kojim se slikaju dvije suprotne pojave radi naglašavanja različitosti i pojačavanja dojma naziva se suprotnost/kontrast.

7. Cesarić u pjesmi rabi motive koje uočava u prirodi. Pronađite ih u pjesmi.

8. O kojoj je vrsti lirske pjesme riječ?

9. Koga predstavlja voćka u Cesarićevoj pjesmi?

10. Promatrate li voćku u pravome ili prenesenom značenju?

Cesarić pjesmom slika sretne i nesretne čovjekove trenutke.

**Zapišite u bilježnicu plan ploče:**

 **I. kitica/strofa II. kitica/strofa**

 puna kapi obična

 bliješti mala

 obasjana jadna

 čudesna raskoš

 ↘ ↙

 **suprotnost/kontrast**

**Motivi:** voćka poslije kiše, kapi, bliještanje, raskošne grane

 nestanak sunca - nestanak čarolije, obično drvo

**Vrsta pjesme:** lirska pejzažna pjesma

**– preneseno značenje**

– 2 četverostiha ili katrena

– vezani stih

**Parna rima** jest vrsta rime u kojoj se glasovno podudaraju prvi i drugi, treći i četvrti stih

(aa bb).

* pronađite u pjesmi riječi koje se rimuju i zapišite ih u bilježnicu

ZADATAK:

Ilustrirajte voćku iz prve kitice ove pjesme. (Ne morate slati u privatnoj poruci na Yammer.)